“สี จิ้นผิง” ครองเก้าอี้ผู้นำจีน สมัยที่ 3
มติเอกฉันท์ "สี จิ้นผิง" ดำรงตำแหน่งประธานาธิบดีจีนต่อ เป็นสมัยที่ 3
มติเอกฉันท์ "สี จิ้นผิง" ดำรงตำแหน่งประธานาธิบดีจีนต่อ เป็นสมัยที่ 3
10 มี.ค. 2566

สมาชิกสภาประชาชนแห่งชาติจีนมีมติเป็นเอกฉันท์อนุมัติให้นายสี จิ้นผิง ดำรงตำแหน่งประธานาธิบดีจีนต่อเป็นสมัยที่ 3 ในวันนี้ (10 มี.ค.) ซึ่งถือเป็นอันเสร็จสิ้นพิธีการในการก้าวขึ้นสู่ตำแหน่งผู้นำเศรษฐกิจใหญ่อันดับ 2 ของโลก
ทั้งนี้ สมาชิกสภาประชาชนแห่งชาติจีนทั้งหมด 2,952 คนต่างพร้อมใจกันเปิดทางให้นายสีสานต่ออำนาจประธานาธิบดีจีนต่ออีก 5 ปี โดยตอกย้ำถึงการมีอำนาจเหนือพรรคคอมมิวนิสต์จีนชนิดไร้คู่ต่อกรของเขา หลังจากที่เคยได้รับคะแนนเสียงเป็นเอกฉันท์เช่นนี้มาแล้วในปี 2561 โดยในปีนั้นจีนยังได้ฉีกบทบัญญัติในรัฐธรรมนูญที่ขัดขวางเขาจากการดำรงตำแหน่งประธานาธิบดีจีนเป็นสมัยที่ 3
โดยสำนักข่าวบลูมเบิร์กรายงานว่า ปธน.สีได้สนทนาอย่างเป็นกันเองกับบรรดาคนสนิท อาทิ นายหลี่ เฉียง นายหวัง ฮู่หนิง และนายจ้าว เล่อจี้ ในขณะที่เหล่าสมาชิกสภาประชาชนแห่งชาติลงคะแนนเสียงเลือกประธานาธิบดี ณ มหาศาลาประชาชน โดยคาดการณ์กันว่านายหลี่ เฉียงจะได้รับตำแหน่งเป็นนายกรัฐมนตรีจีนอย่างเป็นทางการในวันเสาร์ที่ 11 มี.ค.นี้
ขณะเดียวกัน ดัชนี MSCI China Index  ซึ่งเป็นมาตรวัดสำคัญของหุ้นจีนทรุดตัวลงมากถึง 2.2% ในวันนี้ ซึ่งเป็นระดับต่ำสุดนับตั้งแต่วันที่ 22 ธ.ค. ก่อนลดช่วงลบเล็กน้อย หลังสมาชิกสภาประชาชนมีมติแต่งตั้งให้นายสีดำรงตำแหน่งประธานาธิบดีจีนต่อเป็นสมัยที่ 3
อนึ่ง ดัชนีดังกล่าวร่วงลงเกือบ 17% จากระดับสูงของปีนี้ที่มีขึ้นในช่วงปลายเดือนม.ค. เพราะถูกกดดันจากความไม่แน่นอนของแนวโน้มเศรษฐกิจและการขาดปัจจัยกระตุ้นใหม่ๆ จากการประชุมครั้งนี